Vier dae ná die operasie, terwyl hy in die hoësorgeenheid was, het hy in die nag ’n beroerte gehad. Hy was byna ses weke lank in ’n koma.
Hy moes huis toe kom. By die huis het ek met die grootste liefde na hom omgesien – wat by tye baie uitdagend was.
Ná sy herstel was daar geweldige gemoedskommelings. Hy kan binne minute heeltemal onredelik woedend word en al wat leef en beef wat oor sy pad kom, vloek – en ’n uur daarna is hy weer die vriendelikheid self.
Hy het mense op straat al aangerand. Hy wissel tussen ’n nar wees in winkels en om regtig soos ’n vark op te tree.